Document ID: /roh_data/filtered/fineweb-2-filterrobots_roh.jsonl.gz/44983

Las autoritads spagnolas han annunzià l’emprim mortori en la regiun Valencia en l’ost dal pajais, il segund en l’Andalusia en il sid. Omaduas unfrendas eran vegnidas en ospitals pervi d’ina inflammaziun dal tscharvè tras in’infecziun cun la virola da schimgias. Las circumstanzas dals dus mortoris en la Spagna intercurescha uss in institut spezialisà a Madrid. I pudess esser che malsognas preexistentas èn stadas decisivas.
Era la Brasilia ha rapportà l'emprim pussaivel mortori en connex cun la virola da schimgias. Il cas vegnia dentant anc examinà pli exact, ha il ministeri da sanadad brasilian communitgà.
Dapi il matg sa derasa la malsogna oravant tut en l'Europa e l'America dal Nord. Avant existiva quella bunamain mo en l'Africa dal Vest ed en l'Africa Centrala.